
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 87
                                                              din 30 aprilie 2020
privind aprobarea transmiterii în folosință gratuită

a imobilului situat în Sighișoara, str. Târnavei, nr. 45, Fundației „Centrul Creștin Social Medical de Zi”, în vederea continuării activității la Centrul Creștin Social Medical de Zi  

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 7.265/09.03.2020 şi la Consiliul Local Sighișoara cu nr. 10.373/23.04.2020, de referatul de aprobare, înregistrat cu nr. 7.274/09.03.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 2.902/03.02.2020, prin care Fundația „Centrul Creștin Social Medical de zi”, solicită punerea la dispoziție, cu titlu gratuit, a imobilului construcţie situat în Municipiul Sighişoara, str. Târnavei, nr. 45 (fără spaţiul în care funcţionează grădinița), pentru o perioadă de 10 ani începând cu data de 31 mai 2020;

Având în vedere Hotărârea Consiliului Local Sighișoara nr. 218/21.12.2010 privind aprobarea transmiterii în folosinţă gratuită, a unui imobil, fundaţiei „Centrul Creştin Social Medical de Zi“ în vederea continuării activităţii la Centrul Creştin Social Medical de Zi;

Având în vedere Hotărârea Consiliului Local Sighișoara nr. 219/21.12.2010 privind aprobarea Protocolului de parteneriat cu „Fundaţia Centrul Creştin Social Medical de Zi“ în vederea continuării activităţii la Centrul Creştin Social Medical de Zi;
Având în vedere Protocolul de parteneriat încheiat între Municipiul Sighișoara și Fundația „Centrul Creștin Social Medical de Zi”, protocol aprobat prin Hotărârea Consiliului Local Sighișoara nr. 219/21.12.2010 și ținând cont de faptul că această colaborare a contribuit la creșterea continuă a calității vieții persoanelor vârstnice, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea socială a acestora;      

Având în vedere serviciile sociale oferite de Fundația „Centrul Creștin Social Medical de Zi”, furnizor privat de servicii sociale acreditat în condițiile legii, potrivit Certificatului de acreditare seria AF nr. 000549, emis la data de 19.05.2014 de Ministerul Muncii, Familiei, Protecției Sociale și Persoanelor Vârstnice; 

Având în vedere adresa cu nr. 543/06.03.2020, întocmită de Direcţia de Asistenţa Socială Sighişoara, prin care sunt prezentate detaliat serviciile oferite de Fundația „Centrul Creștin Social Medical de Zi”;  

Având în vedere că serviciul social „Centrul de zi pentru persoane vârstnice” din cadrul  Fundației „Centrul Creștin Social Medical de zi” este autorizat să funcționeze, în baza licenței de funcționare seria LF Nr. 0000067, emis de Ministerul Muncii, Familiei, Protecției Sociale și a Persoanelor Vârstnice;               

Având în vedere faptul că Fundația „Centrul Creștin Social Medical de zi” furnizează servicii sociale de tip centru de zi pentru persoane vârstnice unui număr de 40 de beneficiari constând în: igienizare, hrană zilnică, asistență medicală gratuită, kinetoterapie, consiliere socială, asistență religioasă, și că, pe lângă serviciile oferite în cadrul Centrului de zi, Fundația distribuie hrană la domiciliu pentru 25 persoane imobilizate, iar alte 35 de persoane preiau hrană în regim de cantină; 

Având în vedere faptul că persoanele vârstnice reprezintă o categorie de populație vulnerabilă cu nevoi particulare, datorită limitărilor fiziologice și fragilității caracteristice fenomenului de îmbătrânire;
Dat fiind faptul că prin această colaborare, Municipiul Sighișoara poate asigura la nivel local, servicii sociale de tip centrul de zi pentru persoane vârstnice, care sunt un suport activ și de o reală importanță pentru comunitate, prin susținerea financiară și materială; 

Având în vedere că imobilul construcție situat în Sighișoara, str. Târnavei, nr. 45, în care își desfășoara activitatea Fundația „Centrul Creștin Social Medical de Zi” figurează în inventarul domeniului public al Municipiului Sighișoara, imobil construcție înscris în Cartea Funciară nr. 54700 Sighișoara (nr. C.F. vechi 10586), nr. cad. 6/3, nr. top 1987, imobil transcris din C.F. 4901, care în conformitate cu Fișa mijlocului fix, acest imobil construcție are nr. de inventar 1.6.2.5.011, suprafața construită sc = 493 și suprafață totală St.= 2096;  

Dată fiind Decizia nr. 431/30.11.1974 a Consiliului Popular al Județului Mureș cu privire la investiția ”Creșă cu 200 locuri în Municipiul Sighișoara”;

Văzând Decretul Prezidențial nr. 88/08.05.1975, prin care în scopul construirii unei creșe cu 200 de locuri, se expropriază terenuri și se trec în proprietatea statului, dându-se în administrarea directă a Municipiului Sighișoara;

Văzând Autorizația pentru executare de lucrări nr. 13/14.05.1975, pentru executare lucrări de construcții ”creșă cu 200 locuri”;

Dată fiind Autorizația de construire nr. 52/21.04.2004 eliberată Primăriei Sighișoara cu privire la autorizarea lucrărilor de ”Amenajare Centru Social Medical de Zi (amenajări interioare)”;

Ținând cont de Raportul de evaluare al imobilelor aflate în domeniul public și privat al Consiliului Local Sighișoara în vederea reevaluării și amortizării activelor fixe aflate în patrimoniul instituțiilor publice conform O.U.G. nr. 103/04.10.2007, înregistrat la Municipiul Sighișoara cu nr. 19.573/05.10.2009, cu referire la secțiunea 1, poziția nr. 22 din Inventar;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108 și ale art. 349 - 353 din aceasta;

Având în vedere prevederile Legii nr. 292/2011, Legea asistenței sociale, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 7.267/09.03.2020, prin care se propune aprobarea transmiterii în folosință gratuită a imobilului situat în Sighișoara, str. Târnavei, nr. 45, Fundației „Centrul Creștin Social Medical de Zi”, în vederea continuării activității la Centrul Creștin Social Medical de Zi;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, (6) lit. „a”, (7) lit. „b” și (14), a art. 139 alin. (1) și (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
  H O T Ă R Ă Ş T E:

Art. 1. (1) Se aprobă transmiterea în folosință gratuită, pe o perioadă de 10 ani (după expirarea perioadei de valabilitate a Protocolului de parteneriat aprobat prin Hotărârea Consiliului Local Sighișoara nr. 219/21.12.2010, respectiv 31.05.2020), Fundației „Centrul Creștin Social Medical de Zi”, a imobilului în care aceasta își desfășoară în prezent activitatea (fără spațiul în care funcționează Grădinița cu Program Prelungit nr. 1), situat în Sighișoara, str. Târnavei, nr. 45, imobil care figurează în inventarul domeniului public al Municipiului Sighișoara, imobil construcție înscris în Cartea Funciară nr. 54700 Sighișoara (nr. C.F. vechi 10586), nr. cad. 6/3, nr. top 1987, transcris din C.F. 4901, care în conformitate cu Fișa mijlocului fix are nr. de inventar 1.6.2.5.011, suprafața construită sc = 493 și suprafață totală St.= 2096, cu valoare de inventar de 1.040.259,61 lei, în vederea continuării furnizării de servicii sociale. 

(2) Date fiind prevederile alineatului precedent, se va proceda la încheierea unui protocol cu furnizorul de servicii sociale, în care vor fi stabilite obligațiile părților pentru a se da eficiență prevederilor art. 349 - 353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.
Art. 2. (1) Dată fiind situația juridică a imobilului construcție care face obiectul prezentei hotărâri, se va proceda la efectuarea demersurilor necesare în vederea înscrierii în Cartea Funciară a dreptului de administrare al Municipiului Sighișoara cu privire la acest imobil.
(2) După înscrierea în Cartea Funciară a dreptului de administrare al Municipiului Sighișoara cu privire la acest imobil, se vor efectua demersurile necesare în vederea întocmirii documentației de actualizare de date cu privire la întreg imobilul situat în Sighișoara, str. Târnavei, nr. 45.

Art. 3. Cu data intrării în vigoare a prezentei hotărâri, orice alte prevederi contrare incidente în speță, își încetează valabilitatea. 

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Public Cadastru și Agricultură, Biroul Buget, Contabilitate, Salarizare – Direcția Economică, Biroul Juridic din cadrul Municipiului Sighişoara și Fundația „Centrul Creștin Social Medical de Zi”.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

           Toth Tivadar       
                                Contrasemnează pentru legalitate

                                                                                  SECRETARUL GENERAL al municipiului,


              Bizo Anca
(Prezenta s-a adoptat cu unanimitate de voturi) 
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  2 ex. Biroul Public Cadastru și Agricultură;
  1 ex. Biroul Juridic;
  1 ex. Fundația „Centrul Creștin Social Medical de Zi”;
  1 ex. Direcția de Asistență Socială Sighișoara.
14 ex.

B.A.                    
